Concurs de miss pe pârtie, la Paltiniș. Concurentele au schiat și s-au dat cu placa în costum de baie. "Mă simt atât de bine"
Purtând doar costum de baie, opt fete curajoase s-au întrecut pe pârtia din Păltiniș pentru a obține titlul de Miss.
Tinerele și-au demonstrat măiestria la diferite capitole, de la schiat și săniuș, până la dans. De pe margine au fost admirate și susținute cu îndârjire.
Pentru început, cele opt concurente au defilat la nouă grade Celsius prin zăpadă, doar în costum de baie, sub razele soarelui, care nu a întârziat să apară.
Apoi au fost provocate să coboare pe partie, printre obstacole, pe schiuri ori snowboard. Fetele au fost nevoite să arate și cât de bine se descurcă la capitolul dans.
Și cum omăt a fost din belșug, au avut zece minute la dispoziție pentru a face un om de zăpadă.
După ce juriul a evaluat lucrările, fetele au fost invitate pe bandă, de unde au atacat oamenii de zăpadă cu bulgari.
La final, curajoasele au pornit la vale cu sania și cum competiția a fost strânsă, uneori susținătorii au făcut diferență.
Spectatoare: "Sunt foarte entuziasmată să o susțin pe prietena mea și chiar pare foarte tare."
Câștigătoare a fost declarată Lavinia din Cluj-Napoca. A primit un voucher în valoare de 2.500 de lei pentru echipamente sportive. În plus, se va putea relaxa preț de două zile într-un ciubăr.
Lavinia Roman, câștigătoarea concursului: "Mă simt atât de bine, sunt cea mai fericită.
Reporter: Probele au fost grele?
Lavinia Roman, câștigătoarea concursului: Au fost destul de greuțe, unele dintre ele, dar ne-am și distrat foarte mult."
La sfârșitul acestei săptămâni, pe pârtia din Păltiniș, curajoșii sunt așteptați să se întreacă într-o cursă trasnită.
În stațiune încă se poate schia, iar prețurile sunt de extrasezon.